Parti Bersama Malaysia

Parti Bersama Malaysia (, singkatan: Parti MU) ialah sebuah parti politik kecil di Malaysia yang didaftarkan pada 2 Disember 2016 dan bergiat hanya di Pulau Pinang.

Penubuhan parti ini digagaskan pada 2015 oleh sekumpulan pertubuhan bukan kerajaan di Pulau Pinang termasuk beberapa bekas pemimpin MCA dan Gerakan. Perhatian khusus parti ini adalah untuk bertindak sebagai kuasa ketiga dalam politik Malaysia dan mengambil peranan semak dan imbang kepada parti pemerintah dan pembangkang.

Keanggotaan awal parti ini terdiri daripada anggota pertubuhan masyarakat dari kaum Cina yang diketuai oleh usahawan, Tan Gin Theam, dan dibantu oleh dua bekas ahli politik Barisan Nasional, David Yim dan Lim Boo Chang.

Pada pilihan raya umum Malaysia 2018, Parti MU menghantar sekumpulan calon hanya di Pulau Pinang.

Penyertaan dalam pilihan raya
Parti ini bertanding di 20 kerusi negeri dan lima kerusi parlimen, semuanya di Pulau Pinang, dalam pilihan raya umum 2018 tetapi gagal dalam percubaan awal mereka ini dengan kesemua calon kehilangan deposit.

Keputusan pilihan raya persekutuan

Keputusan pilihan raya negeri

Sejarah penyertaan pilihan raya

Kepimpinan parti 
Senarai setakat 2018:
 Presiden
 Tan Gin Theam
 Timbalan Presiden
 Dennis Koay Xing Boon
 Naib Presiden:
 David Yim Boon Leong
 Lim Boo Chang
 Soon Chee Beng
 Lily Teoh
 Setiausaha Agung
 Kee Lean Ee
 Bendahari Agung
 Noor Shukri Hashim

Lihat juga 
 Senarai parti politik Malaysia
 Politik Malaysia

Rujukan

Parti politik di Pulau Pinang
Penubuhan 2016 di Malaysia